Dandare, nharawanzi kana nharawazhi (1. Playground, 2. Extensive open space in homestead, 3. Small enclosed field, 4. Courtyard) kureva nzvimbo yakakomberedza musha iri pachivanze panotambirwa nevana.

Mukushanda kunoita hushangazhi, hushumiri (services) chikamu cheHushangazhi Hwetatu (Tertiary Industry). Iri iboka reHushangazhi rinoshumira mumabasa akasiyana-siyana; zvibereko zveHushangazhi uhwu hazvisiri zvinhu zvinobatika asi kubatsira: kuwanikwa; kufambiswa; kuchengetedzwa; kushambadzwa; nekutengeswa kwezvinhu zvinobatika. Marudzi eHushangazhi Hwetatu anosanganisira maBhangi; Zvitoro; Kufambiswa kwezvinhu pamwe nevanhu; Insurance; mabasa eHurumende, matare emhosva; maHotera; nzvimbo dzemafaro nedzekushanya, zvichingodaro. Iri boka reHushangazhi rine chekuita nekusvitsa hushumiri (Service) kuvanhu uye kune mamwe mapoka eHushangazhi.

Tsika (culture, habit, manner, custom) kana ichitaurwa pamusoro peboka revanhu izwi rinoreva kuhwerengedzwa kwezvinhu zvinosanganisira: mafungiro avo, zvavanotenda kwazviri, zvavanokoshesa nokuyeresa, uye ruzivo rwavainarwo. Tsika dzinosiyana pakati pemapoka evanhu akasiyana uye dzinosiyanawo nokufamba kwenguva muboka rimwechete revanhu.

Chamhembe kwakadziva kuMabvazuva (South East in English) ndirwo rudzivo rwunoti kana munhu akatarisa kuChamhembe, anofanira kutenderera gonya rinokwana 45o achinanga kuMabvazuva. Rudzivo urwu rwuri 45o kubva kuChamhembe, uye 45o kubva kuMabvazuva.

Chigayo (Mill in English) muchina unotsetsa magodo achipwanyiwa kuita madiki kana kuita sehupfu. Chigayo chinonyanya kuzivikanwa pari pakugaya chibage kuita hupfu kana kugaya gorosi kuita flour.

Shoko rokuti bvurunuro (decompose, decay, disintegrate) rinotaura kupatsanuka kana kupararana kwenhango dzinoumba chinhu. Apa kusiri kureva kuwora asi kugumisidza chimwe nechimwe chamira pacho choga.

Rushigido kana kuti Holocaust kuChirungu raiva jambwa rokuurayiwa kukuru kwemaJudah munguva yakarwiwa Hondo yePasirose yeChipiri. Urwu rushambwa rwakatungamirwa naAdolf Hitler neBato reNazi avo vakakonzera kuurayiwa kwemaJudah vaigara muGermany nevamwe vaigara kune mamwe matunhu akanga akapambwa neGermany munguva iyi kuEurope. Nyanzvi dzenhoroondo dzine fungidziro yokuti maJudah vakaurayiwa nejambwa iri vakasvika mamiriyoni matanhatu (6m). Shoko rekuti Holocaust rinoreva burnt whole, saka kwedu kuChiShona kwanzi rushigido kureva kuti muviri wemunhu waipiswa zvakaperera. Kushigida kana kushikita - to burn utterly.

Shoko rokuti gede (newcomer at school) rinoreva munhu mutsva pachikoro zvikurusei chikoro cheBoarding. Vana vechikoro vanoita musambo wekugededza vanhu vatsva kureva kuvaitira kana kuvaitisa zvinhu kazhinji zvisina kururama zvisingaitirwe vagara pachikoro ichi. Kugededza kunokwanisa kunge kuri kuita hutsinye hwekurova kana kuita zvimwe zvinokonzera kuti munhu mutsva asekwe nevamwe vagarapo kwenguva.